Manasé a ngábə́ ókalǎ bisəb awômo ai bíbɛ̄ éyɔŋ a ngátə́bə ǹkúkúmá, a ngádzóe á táŋ mim̀bú mə̄wóm mə́tán ai mítán á Yērúzalɛm. Nyiá a ngábə̌ dzwé naa Hefsi Ba. 2A ngábɔ̄ é dzam á nə́ ábē á mís mə́ Ńtondôbə, a ngátoŋ nyié mǎm yā mə́yɔŋ bíkúl yā Ńtondôbə a ngátsídan ósū bɔ́n bə́ Ísraɛ̂l bə́ bɔɔg. 3A dúgán mǎn lōŋ bíkónóŋ yā Ezékias ésīá á ngāman tsam; ǎ ngatə́le balatâr ású Baal, ai mvi anə́ Akhab ǹkúkúmá yā Ísraɛ̂l a ngábɔ, a ngálugu miǹkunda mísə̄ yā yób a syé fə̄ myá. 4A ngálóŋ fə balatâr á Tə́mpɛl Ǹtondôbə, ḿból Ńtondôbə a ngádzó nâ: “Á Yērúzalɛm ńgɔ matə́lē dzwé dáma.” 5A ngálóŋ balatâr ású miǹkunda mísə̄ yā yób á miǹsəŋ míbɛ̄ yā Tə́mpɛl Ǹtondôbə. 6A dígí mɔ́n wōē á ndóan anə́ mə̄túnuŋa, a ngábɔ mǎm yā ngám ai miǹgəngáŋ, a ngábəlan ai bəbig bə́kón ai mim̀vīvīgí, a ngábɔ abuí mam mátsāg Ńtondôbə á ńnə̄m naa á wog olún. 7Évəgələ̌ Ashéra yā á ngākom, a tə́lē dzɔ̄ á Tə́mpɛl yā Ńtondôbə a ngádzó ai Dávid ai Salomóŋ mɔ́n wōē nâ: “Á Tə́mpɛl mú, ai á Yērúzalɛm mə ngátɔ́b á bibəgá bísə̄ yā Ísraɛ̂l, ńgɔ mǎyi tə́lē dzwé dáma á kɔ́m yǎ kɔ́m; 8mayi bɔ̌ naa tə məkǒl mə́ Ísraɛ̂l mâbad ndə́ŋ á sí á ńnǎm yā mə̄ ngávə́ bēsīá, hə ǹnyie anə́ bádzə́ŋ naa bə́ bɔ̄ é mam mə́sə̄ yā mə̄ ngábéndē bɔ́, anə́ é mvéndé ésə yǎ étūgā dzáma Mósɛs é ngábéndē bɔ́.” 9Á kə̄ kwí, ńdɔ̄ bá ndzí kig wóg, Manasé á woá bɔ̄ á élə̄lə́b, bə́ ngabul bɔ ábē a lodo ábím məyɔŋ bíkúl yā Ńtondôbə a ngáman dzâ ósū bɔ́n bə́ Ísraɛ̂l. 10Ńdɔ Ǹtondôbə a ngákɔ́bɔ ânyu bitúgā bíé bəprofɛ́d nâ: